[{"text_idx": "#000000", "text": "Korea dirigent Myung-Whun Chung uues ametis"}, {"text_idx": "#000001", "text": "Tunnustatud Lo\u0303una-Korea dirigent Myung-Whun Chung ma\u0308a\u0308rati Tokio filharmooniaorkestri muusikajuhiks. Chung on kahtlemata oma maa u\u0308ks rahvusvaheliselt tuntumaid muusikuid, Olivier Messiaeni o\u0303pilasena on ta suurt tunnustust saanud just prantsuse muusika to\u0303lgendustega. Peale selle on Chung va\u0308ljapaistev pianist, 1974. aastal saavutas ta Moskvas Ts\u030caikovski-nimelisel konkursil teise koha. 1979. aastal valiti ta Carlo Maria Giulini assistendiks Los Angelese Filharmoonikute juurde. Chung asutas 1997. aastal So\u0308ulis baseeruva Aasia filharmooniaorkestri, kus ta praegugi peadirigendina tegutseb. Ta on olnud ka Prantsuse raadio filharmooniaorkestri muusikajuht. Tokio publik on Chungi tuleku u\u0308le va\u0308ga ro\u0303o\u0303mus, sest Jaapanis on ta u\u0308ks tuntumaid klassikaartiste ning ollakse uhked, et Chungi hoolde antakse Jaapani vanim orkester (rajatud aastal 1911). Septembris juhatas Chung Tokio filharmooniaorkestriga kolme kontserti."}]